
JUDEŢUL HUNEDOARA

    MUNICIPIUL BRAD

         P R I M A R U L
   Nr. 84/11017/22.05.2026
R E F E R A  DE A P R O B A R E
privind aprobarea achitării cotizaţiei pentru anul 2026 datorată de către Municipiul Brad, în calitate de membru, Asociaţiei de Dezvoltare Intercomunitară

 ”MOȚII, ȚARA DE PIATRĂ”


Asociaţia de Dezvoltare Intercomunitară ”MOȚII, ȚARA DE PIATRĂ”, este persoană juridică de drept privat, fără scop patrimonial, neguvernamentală şi apolitică, având ca scop crearea cadrului de cooperare între unitățile administrativ-teritoriale din zona Țării Moților – Munții Apuseni în vederea coordonării activităților de dezvoltare durabilă în următoarele domenii: infrastructură de transport, turistică și de agrement, agricultură, silvicultură, protecția mediului și biodiversitate, prezervarea culturii, artei și meșteșugurilor tradiționale, sănătate și securitate prin facilitatea cooperării și schimbului de informații între furnizori de astfel de servicii publice.
Obiectivele asociației sunt organizarea, reglementarea, finanţarea, monitorizarea şi coordonarea, în comun, pe raza de competenţă a unităţilor administrativ-teritoriale cuprinse în Strategia de Dezvoltare Durabilă Integrată a Țării Moților, Planul de Dezvoltare, Mecanismul de Implementare, Planul de Investiţii pentru I.T.I Țara Moților, a unor proiecte de investiţii publice de interes zonal sau regional, destinate conservării şi reconstrucţiei ecologice din aria Țara Moților, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale şi îmbunătăţirea calităţii vieţii populaţiei şi a unei dezvoltări sustenabile pe principii economice.
Prin Hotărârea Consiliului Local nr. 14/2019, Municipiul Brad, prin Consiliul Local al Municipiului Brad, a devenit membru al Asociaţiei de Dezvoltare Intercomunitară  ”MOȚII, ȚARA DE PIATRĂ”.
Conform prevederilor art. 35 alin. (4) din Legea nr. 273/2006 privind finanţele publice locale, cu modificările şi completările ulterioare ”Asociaţiile de dezvoltare comunitară se finanţează prin contribuţii din bugetele locale ale unităţilor administrativ-teritoriale membre [...]”.
Prin Hotărârea nr. 2/2020 a Adunării Generale a Asociaţiei de Dezvoltare Intercomunitară ”MOȚII, ȚARA DE PIATRĂ” s-a aprobat cotizaţia anuală a membrilor asociați respectiv suma de 1.500 lei pentru orașe și municipii.
În contextul celor de mai sus am inițiat prezentul proiect de hotărâre prin care am propus aprobarea achitării cotizaţiei în cuantum de 1.500 lei pentru anul 2026, datorată de către Municipiul Brad, în calitate de membru, Asociaţiei de Dezvoltare Intercomunitară  ”MOȚII, ȚARA DE PIATRĂ” și îl supun spre dezbatere și aprobare plenului Consiliului Local al Municipiului Brad în forma prezentată.
Precizez că decontarea acestor cheltuieli se face din bugetul local, de la capitolul bugetar 51.02. ”Autorităţi publice”, cu încadrarea în limita creditelor bugetare aprobate.
Invoc în susţinerea prezentului proiect de hotărâre prevederile art. 46 alin. (1) lit. a) din O.G. nr. 26/2000 cu privire la asociaţii şi fundaţii, cu modificările şi completările ulterioare, ale art. 3 alin. (2), art. 20 alin. (1) lit. h) și art. 35 alin. (4) și alin. (6) din Legea nr. 273/2006 privind finanțele publice locale, cu modificările şi completările ulterioare, ale Hotărârii Consiliului Local nr. 55/1996, ale art. 129 alin. (1), alin. (2) lit. e) și alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

